Numru ta' għaqdiet mhux governattivi jfakkru illi l-ħajja umana l-aktar fattur importanti fil-kwistjoni ta' 49 immigrant bejn sema' u ilma Numru ta' għaqdiet mhux governattivi ngħaqdu quddiem Kastilja fejn urew it-tħassib u r-rabja tagħhom illi 49 persuna għadhom jinsabu fuq il-baħar fejn ilhom jistennew lil xi ħadd jilqagħhom u jsalvahom 17-il  ġurnata. Neil Falzon, mill-Fondazzjoni Aditus sostna illi l-għaqdiet huma xxukkjati quddiem dak li qed jiġri. "Ixxukkjati u bla kliem li 49 persuna qed jinżammu fuq il-baħar. Hija xi ħaġa traġika u tal-mistħija, issa nistgħu ngħidu li tlifna l-umanità tagħna bħala poplu," sostna Falzon. Huwa spjega illi għalkemm wieħed jista' jaqbel li dik tal-immigrazzjoni hija sfida Ewropea, "ma nistgħux imma nabdikaw mir-responsabilità u d-dmir li nsalvaw il-ħajja tan-nies." Falzon temm jgħid illi n-nies huma l-aktar fattur importanti f'din il-kwistjoni kollha. Huma ppreżentaw il-messaġġ tagħhom lill-Prim Ministru Joseph Muscat, li minn naħa tiegħu diġa sostna illi ma jistax jinħoloq preċedent li minnu pajjiżna jmur minn taħt. Ara x'qal il-PM Taljan Luigi Di Maio dwar id-49 immigrant bejn sema u ilma